Οδηγίες για τις Εργασίες στο μεταπτυχιακό μάθημα «Θεολογία και Πολιτισμός»

Αγαπητοί μεταπτυχιακοί φοιτητές και φοιτήτριες,
Στο τέλος του εγγράφου αυτού παραθέτω έναν συνοπτικό κατάλογο Θεμάτων, από τον οποίο μπορείτε να επιλέξετε σε συνεννόηση μαζί μου ένα θέμα, προκειμένου να ετοιμάσετε την Γραπτή Εργασία του μαθήματος «Θεολογία και Πολιτισμός». 
Ακολουθούν οι εξής σχετικές οδηγίες:
1. Η επιλογή του θέματος της Εργασίας χρειάζεται να γίνει σε συνεννόηση μαζί μου, μέσω ηλεκτρονικού μηνύματος (syang@theol.uoa.gr) ή και απευθείας μαζί μου ύστερα από σύντομη συζήτηση και δήλωση του θέματος στο γραφείο μου. Μπορείτε να με βρείτε την Τρίτη 12:00-14:00 και την Πέμπτη από τις 12:00 έως τις 14.15. Το γραφείο μου είναι το 140 και βρίσκεται στον 1ο όροφο της σχολής προς δυσμάς.
3. Η έκταση της Εργασίας χρειάζεται να είναι μεταξύ 10-12 σελίδες το πολύ. Να έχει Κύριο Τίτλο με τα στοιχεία σας (το όνομα και τον τίτλο του μαθήματος), ένα εικαστικό θέμα είτε στο εξώφυλλο ως βινιέτα είτε στην αρχή της Εργασίας, μια σύντομη Εισαγωγή, το Κυρίως Θέμα αναπτυγμένο σε επιμέρους ενότητες με ιδιαίτερο τίτλο η κάθε μία (1,2,3 κ.λπ.) και να καταλήγει σε σύντομο Συμπέρασμα ή Επίλογο. Θα ακολουθεί στο τέλος η επιστημονική Βιβλιογραφία την οποία χρησιμοποιήσατε και η οποία δεν θα πρέπει να είναι διάφορες ανώνυμες αναρτήσεις από το διαδίκτυο, αλλά συγκεκριμένα επιστημονικά άρθρα ή μονογραφίες (βιβλία με ένα ενιαίο επιστημονικό θέμα). Στην Εργασία αυτή καλείστε να αξιοποιήσετε όσα μάθατε στο μάθημα για τη σύνταξη επιστημονικής εργασίας και μεθοδολογίας.
4. Κατά την εκπόνησή της απαιτείται η χρήση επιστημονικής θεολογικής βιβλιογραφίας, την οποία οφείλεται να αναζητήσετε μόνοι σας. Κάθε Εργασία χρειάζεται να λάβει υπόψη της και να χρησιμοποιήσει τουλάχιστον 3-4 μελέτες από τη συναφή επιστημονική θεολογική βιβλιογραφία. Σχετικά αρχεία για την αναζήτηση και εύρεση επιστημονικής βιβλιογραφίας και όχι τυχαία και ανώνυμα κείμενα από το διαδίκτυο θα υπάρχουν αναρτημένα στο e-class του μαθήματος.
5. Η ηλεκτρονική αποστολή της Εργασίας σας πρέπει να γίνει απευθείας στον διδάσκοντα έγκαιρα πριν το πέρας του Εξαμήνου για να αξιολογηθούν και να περαστεί η βαθμολογία τους.
6. Οι Εργασίες είναι ατομικές και όχι ομαδικές.
7. Οι Εργασίες δεν είναι υποχρεωτικές, αλλά γίνονται για τη δική σας διευκόλυνση για την ουσιαστικότερη μελέτη, έρευνα και σπουδή, καθώς και για την σφαιρικότερη αξιολόγησή σας στις εξετάσεις του μαθήματος.
Ακολουθεί κατάλογος με Θέματα Εργασιών από τον οποίο μπορείτε να επιλέξετε εξειδικευμένα επιμέρους θέματα και όχι μεγάλα κεφάλαια:

Γενικά Θέματα Εργασιών 
στο μεταπτυχιακό μάθημα «Θεολογία και Πολιτισμός» 

1. Θεολογία και Πολιτισμός κατά τον π. Γεώργιο Φλωρόφσκυ
2. Θεολογία και Πολιτισμός κατά τον Νίκο Ματσούκα
3. Θεολογία και Πολιτισμός κατά τον Χρήστο Γιανναρά
4. Ο Χρήστος Γιανναράς και η νεοελληνική ταυτότητα
5. Η εσχατολογική οντολογία στο έργο του Ιωάννη Ζηζιούλα
6. Ο ελληνοχριστιανικός πολιτισμός και οι χριστιανικές οργανώσεις
7. Ο Βυζαντινός κόσμος και πολιτισμός
8. Χριστιανισμός και Πολιτισμός
9. Θεολογία και Σύγχρονος Πολιτισμός
10. Θεολογία και Λογοτεχνία. Θεολογικά σχόλια και αναφορές σε έργα της ελληνικής και ξένης λογοτεχνίας 
11. Ορθοδοξία και Νεοελληνικός Πολιτισμός
12. Τέχνη και Θεολογία
13. Η θεολογία του κάλλους στην Ορθόδοξη Παράδοση
14. Η Ορθόδοξη Παράδοση στο έργο του Αλέξανδρου Παπαδιαμάντη
15. Η Ορθόδοξη Παράδοση στο έργο του Ν.Γ. Πεντζίκη
16. Ο Μέγας Ιεροεξεταστής του Φιοντόρ Ντοστογιέφσκι
17. Σπουδή στον Ντοστογιέφσκυ
18. Η κριτική του π. Γεωργίου Φλωρόφσκυ στη ρωσική θεολογία και φιλοσοφία
19. Θεολογία και οικολογία στο έργο του Μητροπολίτη Περγάμου Ιωάννη Ζηζιούλα
20. Θεολογία και Νεωτερικότητα
21. Θεολογία και Πολιτική
22. Θεολογία και Κινηματογράφος. Θεολογικά σχόλια και αναφορές σε σύγχρονα έργα του παγκόσμιου κινηματογράφου
23. Ελληνισμός και Χριστιανισμός
24. Χριστιανισμός και Πολιτισμός
25. Θεολογία και Φυσικό Περιβάλλον
26. Θεολογία και Πρόσωπο
27. Θεολογία και Ιστορία
28. Θεολογία και Τεχνητή Νοημοσύνη
29. Θεολογία και Δημόσιος Χώρος
30. Θεολογία και Δικαιώματα του Ανθρώπου
31. Θεολογία και Πολιτισμός στην Ορθόδοξη Παράδοση
32. Η τέχνη της εικονογραφίας στην Ορθόδοξη Εκκλησία

